Han ble forstander for en skole, Casa Giocosa, dvs. «det glade hus», og underviste barn fra de formuende klasser sammen med barn fra de fattigere befolkningslag. Skolen holdt til i et palass i landskapet Mincio, nordøst for Mantova. Han underviste i det som skulle bli for renessansen typiske emner, som skulle sette sitt preg på flere århundres europeisike pedagogiske plan: Vitenskap, historie, geografi, musikk og kroppsøvelse.